מיקרומגס

מיקרומגס (Micromégas) הוא ספר מאת הפילוסוף הצרפתי וולטר אשר יצא לאור בשנת 1752. הספר נחשב לאבן פינה בהיסטוריה של הספרות המערבית כיוון שהוא נחשב לאחד הביטויים הראשונים של מדע בדיוני.

הספר עוסק בחוצן "מיקרומגס" חייזר והוגה דעות ענק ממדים בן הכוכב סיריוס.  מיקרומגס מוגלה מהכוכב שלו לאחר שפרסם ספר שהכעיס את הרשויות והוא נודד ביקום יחד עם חברו, מזכיר האקדמיה של כוכב הלכת שבתאי. הזוג מגיע לכדור הארץ ותוך חיפוש חיים הם מגלים ספינה ובה משלחת אנשי אקדמיה, פילוסופים בני אסכולות שונות. למרות ההבדלים העצומים בגדלים החיזרים מזהים יצורים תבוניים באוניה ומנהלים איתם דיון פילוסופי. מיקרומגס משמש בספר כהתגלמות העקרונות של תקופת הנאורות ודרך עיניו בוחן וולטר ומעביר ביקורת על תושבי כדור הארץ. כמו בקנדיד, הביקורת של וולטר מכוונת אל הפילוסופים של תקופתו.

הספר ראה אור בתרגום לעברית של ניר רצ'קובסקי בהוצאת נהר בשנת 2009.

קישורים חיצוניים 
 רמי שלהבת, מיקרומֶגָס / וולטר
 יותם שווימר, משוגעים, רדו: על התרגום החדש ל"מיקרומגס" של וולטר, nrg

ערכים שבהם תבנית בריטניקה אינה מתאימה
ספרי מדע בדיוני
ספרי סאטירה
ספרי שנות ה-1750
ספרי וולטר